Πεατονγκτάρν Σιναουάτρα

Η Πεατονγκτάρν Σιναουάτρα (ταϊλανδικά: แพทองธาร ชินวัตร, 21 Αυγούστου 1986) είναι Ταϊλανδή πολιτικός και επιχειρηματίας, η οποία υπηρέτησε ως πρωθυπουργός της Ταϊλάνδης από τις 16 Αυγούστου 2024 έως τις 29 Αυγούστου 2025 και ως ηγέτης του Κόμματος Για τους Ταϊλανδούς από το 2023. Είναι μέλος της πολιτικής οικογένειας Σιναουάτρα και είναι η μικρότερη κόρη του Ταξίν Σιναουάτρα (πρωθυπουργός από το 2001 έως το 2006) και ανιψιά της Γίνγκλακ Σιναουάτρα (πρωθυπουργός από το 2011 έως το 2014). Είναι η νεότερη γυναίκα στην ιστορία της Ταϊλάνδης που έγινε πρωθυπουργός και η δεύτερη γυναίκα που κατέχει τη θέση.
Της επιβλήθηκε προσωρινή αναστολή καθηκόντων με απόφαση του Συνταγματικού Δικαστηρίου την 1η Ιουλίου 2025, και ο αναπληρωτής πρωθυπουργός, Σουρίγια Τζουανγκρουνγκρουανγκίτ, ανέλαβε υπηρεσιακός πρωθυπουργός.

 Βιογραφία 
 Σπουδές 
Γεννήθηκε το 1986. Ολοκλήρωσε τη δευτεροβάθμια εκπαίδευσή της (γυμνάσιο) στο Convent School του Αγίου Ιωσήφ και τη μεταλυκειακή της εκπαίδευση στο Mater Dei School. Η Παετόνγκταρν σπούδασε στη Σχολή Πολιτικών Επιστημών του Πανεπιστημίου Τσουλαλονγκόρν, όπου έλαβε το πτυχίο BA στην πολιτική επιστήμη το 2008, με έμφαση στην κοινωνιολογία και την ανθρωπολογία. Στη συνέχεια συνέχισε τις σπουδές της στην Αγγλία, όπου απέκτησε μεταπτυχιακό τίτλο MSc στη διεθνή διαχείριση ξενοδοχείων από το Πανεπιστήμιο του Σάρεϊ.

Business career
Paetongtarn is the largest shareholder of SC Asset Corporation and a director of the Thaicom Foundation, a benefactor of her family's wealth. As of 2022, she holds a total of 21 companies valued at approximately ฿68 billion (2 billion).

 Επιχειρηματική σταδιοδρομία 
Η Πεατονγκτάρν είναι η μεγαλύτερη μέτοχος της SC Asset Corporation και διευθύντρια του Ιδρύματος Thaicom που αφορά τον οικογενειακό πλούτο. Μέχρι το 2022, κατέχει συνολικά 21 εταιρείες αξίας περίπου 68 δισεκατομμυρίων฿ (2 δισ. USD).

 Πολιτική σταδιοδρομία 
Σε συνεδρίαση του Κόμματος Φέου Τάι στις 20 Μαρτίου 2022 η Πεατονγκτάρν εκλέχθηκε ως «Επικεφαλής της Οικογένειας Φέου Τάι».

Ομιλώντας στην ετήσια γενική συνέλευση του Κόμματος τον Απρίλιο του 2022, δήλωσε ότι επιθυμεί να δει αλλαγή καθεστώτος στην Ταϊλάνδη και ότι θέλει να αποκτήσει περισσότερη εμπειρία πριν θέσει υποψηφιότητα για τη θέση της πρωθυπουργού της χώρας.

Αναδείχθηκε πρώτη στις δημοσκοπήσεις υποψηφίων για την πρωθυπουργία. Τον Απρίλιο του 2023 ορίστηκε επίσημα μία από τους τρεις υποψήφιους πρωθυπουργούς του Κόμματος Φέου Τάι για τις γενικές εκλογές του 2023, μαζί με τους Σρέτα Ταβίσιν και Τσαϊκασέμ Νιτισίρι.

Μετά τις εκλογές του Μαΐου 2023 το Κόμμα Φέου Τάι κατέλαβε τη δεύτερη θέση στη Βουλή των Αντιπροσώπων, πίσω από το Κόμμα Προχώρα Μπροστά. Εκδήλωσε απογοήτευση που δεν κατέλαβε την πρώτη θέση όπως σχεδιαζόταν, αλλά δήλωσε έτοιμη να συνεργαστεί με το πρώτο κόμμα και άλλα κόμματα πρόθυμα για συνασπισμό.

Ωστόσο, μετά την αποχώρηση του Κόμματος Φέου Τάι από το μνημόνιο κατανόησης για σχηματισμό κυβέρνησης με το Κόμμα Προχώρα Μπροστά, στις 9 Αυγούστου περπάτησε μαζί με στελέχη του κόμματος από τον Πύργο OAI, όπου εδρεύει η γραμματεία του κόμματος, στον διπλανό Πύργο Thai Summit για συζήτηση με ηγεσίες του πρώτου κόμματος σχετικά με την υποστήριξη υποψηφίου στον τρίτο γύρο ψηφοφορίας για πρωθυπουργό. Την επόμενη μέρα, αναφέρθηκε ότι ενημέρωσε τους ηγέτες του πρώτου κόμματος για την ανάγκη εισόδου του Κόμματος Παλάγ Πρατσαράτ, υπό τον στρατηγό Πραβίτ Γουονγκσουγουάν, στον κυβερνητικό συνασπισμό. Αυτό είχε ως αποτέλεσμα το κόμμα Προχώρα Εμπρός να αποφασίσει, έξι ημέρες αργότερα, να μην υποστηρίξει τον υποψήφιο πρωθυπουργό του Pheu Thai. Μετά από εβδομάδες συζητήσεων, ο Σρέθα εξελέγη πρωθυπουργός από το κοινοβούλιο της Ταϊλάνδης.

Στις 13 Σεπτεμβρίου 2023, κατά την πρώτη συνεδρίαση του 63ου Υπουργικού Συμβουλίου της Ταϊλάνδης, ο πρωθυπουργός Σρέτα Ταβίσιν διέταξε τη σύσταση της Εθνική Επιτροπής Στρατηγικής Ήπιας Ισχύος και διόρισε τον Πεατονγκτάρν ως αναπληρωτή πρόεδρο. Στη συνέχεια, στις 3 Οκτωβρίου ο Σρέθα την διόρισε σε δυο ακόμα θέσεις: Πρόεδρος της Εθνικής Επιτροπής Ανάπτυξης Ήπιας Ισχύος και μέλος της Επιτροπής για την Οργάνωση των Εορτασμών για τα 72 α γενέθλια του βασιλιά Μάχα Βαγιραλονγκόρν στις 28 Ιουλίου 2024. 
Στις 27 Οκτωβρίου 2023 η Πεατονγκτάρν εξελέγη από τα βασικά μέλη του PTP κατά τη διάρκεια γενικής συνέλευσης που πραγματοποιήθηκε στα κεντρικά γραφεία του κόμματος για να γίνει η νέα αρχηγός του κόμματος, λαμβάνοντας 289 ψήφους με μία αποχή.

 Πρωθυπουργία
Μετά την απομάκρυνση του Σρέθα από την πρωθυπουργία από το Συνταγματικό Δικαστήριο της Ταϊλάνδης στις 14 Αυγούστου 2024 η Πεατονγκτάρν προτάθηκε από το κόμμα Pheu Thai για να τον διαδεχθεί. Ο διορισμός της εγκρίθηκε από τη Βουλή των Αντιπροσώπων στις 16 Αυγούστου καθώς δεν υπήρχαν άλλοι υποψήφιοι για διορισμό από άλλα κόμματα του κυβερνώντος συνασπισμού, με αποτέλεσμα να γίνει το νεαρότερο σε ηλικία πρόσωπο και η δεύτερη γυναίκα πρωθυπουργός στη χώρα. Η επίσημη ορκωμοσία της έλαβε χώρα στις 18 Αυγούστου και της κυβέρνησής της στις 6 Σεπτεμβρίου.

Η πρωθυπουργία της μαστίζεται από την επιστροφή του πατέρα της Τακσίν Σιναουάτρα, μιας εξέχουσας και εξαιρετικά αμφιλεγόμενης πολιτικής προσωπικότητας της Ταϊλάνδης. Αυτό οδήγησε σε ψήφο δυσπιστίας από την αντιπολίτευση, υποστηρίζοντας ότι επέτρεψε στον πατέρα της να ελέγχει την κυβέρνηση της Ταϊλάνδης και δεν έχει τη δική της αυτονομία για να διοικήσει τη χώρα - η Πεατονγκτάρν επέζησε της πρότασης μομφής και παρέμεινε στη θέση της.

Τον Ιανουάριο του 2025, η Πεατονγκτάρν αποκάλυψε ότι παραλίγο να πέσει θύμα απάτης χρησιμοποιώντας ένα μήνυμα με φωνή που ακουγόταν πανομοιότυπη με ενός άλλου παγκόσμιου ηγέτη, τον οποίο δεν αποκάλυψε, στο οποίο ο καλών ζητούσε δωρεές.

Στις 24 Μαρτίου 2025 κατατέθηκε πρόταση δυσπιστίας κατά της Πεατονγκτάρν από τον αρχηγό της αντιπολίτευσης Νατθαφόνγκ Ρουενγκπανιαούτ, ο οποίος την κατηγόρησε ότι δεν αντιμετώπισε πολλαπλά ζητήματα και ότι εξυπηρετούσε τα συμφέροντα της οικογένειάς της και του Τακσίν Σιναουάτρα. Η πρόταση δυσπιστίας δεν πέρασε στις 26 Μαρτίου και η Πεατονγκτάρν κέρδισε 319 ψήφους.

Τα επακόλουθα της βίαιης στρατιωτικής σύγκρουσης μεταξύ των στρατευμάτων της Ταϊλάνδης και της Καμπότζης στις 28 Μαΐου 2025 επιβεβαίωσαν τη συνεχή ένταση σε αυτά τα σύνορα. Το περιστατικό αυτό έθεσε τέλος σε μια σχετικά ειρηνική συνύπαρξη μεταξύ των γειτόνων μετά την απόφαση του Διεθνούς Δικαστηρίου του 2013 σχετικά με την κυριότητα του ναού Πρεάχ Βιχεάρ.

Την 1η Ιουλίου 2025 το Συνταγματικό Δικαστήριο επέβαλε στην πρωθυπουργό προσωρινή αναστολή καθηκόντων και ο αναπληρωτής πρωθυπουργός, Σουρίγια Τζουανγκρουνγκρουανγκίτ, ανέλαβε υπηρεσιακός πρωθυπουργός. Το αιτιολογικό ήταν ότι διέρρευσε μια τηλεφωνική κλήση μεταξύ της ίδιας και του πρώην ηγέτη της Καμπότζης Χουν Σεν, στο οποίο φάνηκε υποτακτική σε εκείνον εν μέσω της συνοριακής κρίσης των χωρών τους.
 Στι2 29 Αυγούστου το Συνταγματικό Δικαστήριο απομάκρυνε οριστικά από την πρωθυπουργία την Πεατονγκτάρν με απόφαση που έχει αναδρομική ισχύ.

 Παραπομπές 

Κατηγορία:Πρωθυπουργοί της Ταϊλάνδης